### Resumé

Vejle Kommune ønsker at ophæve del af lokalplan nr. 100201 for et boligområde ved [adresse], [adresse] og Åsbækvænget i Vonge. Arealet, der ønskes udtaget af lokalplanen, var del af en arealombytning i Vonge i forbindelse med vedtagelsen af [adresse] 2021-2033, hvor der blev udlagt et nyt areal ved [adresse] i Vonge. Efter den delvise ophævelse vil det berørte areal ligge i landzone. Arealet er ejet af Vejle Kommune.

### Sagsfremstilling

![Kort over lokalplanområdet og det konkrete areal hvor lokalplanen ønskes ophævet](data:image/jpeg;base64...)

Figur 1: Kort over lokalplanområdet og det konkrete areal der ønskes udtaget af lokalplan nr. 100201.

Vejle Kommune ønsker at ophæve del af lokalplan nr. 100201, da der er sket ombytning af arealer til boligformål.

Baggrunden er, at Vonge Borgerforening har ønsket en ombytning af arealer til boligformål af et areal på ca. 2,6 ha, der har vist sig vanskeligt at bebygge på grund af jordbundsforholdene. Arealet er i forbindelse med vedtagelsen af [adresse] 2021-2033 udtaget af ramme 23.B.2, og et alternativt areal til boliger langs [adresse] er blevet udlagt i kommuneplanramme 23.B.5, og på byrådsmødet den 7. februar 2024, pkt. nr. 37 blev lokalplan nr. 1396 Boligområde ved [adresse], Vonge endeligt vedtaget.

Forslaget til delvis ophævelse af lokalplan nr. 100201 fremsættes efter Planlovens § 33, stk. 1, nr. 1, da den ikke længere er nødvendig for en del af arealet, og da dette areal tilbageføres til landzone. Det resterende areal vil forsat være omfattet af lokalplan nr. 100201 og vil forblive i byzone.

**Vurdering af afledte konsekvenser**

Der er ikke udarbejdet en helhedsvurdering af de afledte konsekvenser af en delvis ophævelse af lokalplanen, da der i denne sag er tale om udtagning af areal.

**Miljøvurdering**

Forslag til delvis ophævelse af lokalplan nr. 100201 er screenet jævnfør miljøvurderingsloven. På baggrund af screeningen er det forvaltningens vurdering, at den delvise ophævelse af planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

**Høringsperiode**

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg med anvendelsesændringer eller nyudlæg.

Høringsperioden for den delvise ophævelse af lokalplanen fastsættes til fire uger, da ophævelsen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelsen af offentligheden.

**Overtagelsespligt/Frafaldserklæring**

Lokalplanområdet ejes af kommunen, og en frafaldserklæring er derfor ikke nødvendig.

### Klima og resiliensvurdering

Nyt byggeri og anlægsarbejde vil altid øge udledningen af CO2. I denne sag ophæves en lokalplanen for boligbyggeri på et konkret areal, hvorfor der ikke forventes noget klimaaftryk.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 5. marts 2024, punkt 52:

**at** udvalget anbefaler over for Byrådet, at forslag til delvis ophævelse af lokalplan nr. 100201 vedtages og offentliggøres i 4 uger.

#### Beslutning fra Teknisk Udvalg, den 5. marts 2024, punkt 52:

Anbefalet.

#### Beslutning fra Økonomiudvalget, den 15. april 2024, punkt 111:

Anbefales.

### Beslutning

Godkendt.

Fraværende: Bente Kjeldsen.